Exclusiv: Cu cine l-a înlocuit Simona Halep pe Toni Iuruc. Tenismena, surprinsă în fapt
- Maria Pană
- 14 mai 2024, 08:01
Simona Halep a fost surprinsă de către paparazzi EVZ într-o ipostază mai puțin obișnuită. De această dată, tenismena nu este pe teren, așa cum ne-a obișnuit, ci în parc. Sportiva a ieșit la o plimbare, dar nu a fost singură. Aceasta a ieșit în compania mamei sale care a însoțit-o la o tură de Herăstrău.
Cele două sunt îmbrăcate sport, potrivit pentru activitatea pe care o desfășoară. Oricum Simona preferă, în general ținutele casual, în locul celor office, probabil că și prin prisma sportului pe care îl practică. Cele două sunt relaxate și zâmbitoare semn că le priește mișcarea.
Surprinsă alături de cea mai apropiată persoană
De când a divorțat de Toni Iuruc, Simona Halep nu a mai fost surprinsă în preajma vreunui alt bărbat. Semn că nimeni nu i-a mai atras suficient de tare atenția. Pe de altă parte s-a confruntat și cu procesul legat de suspendarea ei. Iar acum se pregătește intens să revină pe teren. După o pauză de aproape 2 ani, Simona Halep revine pe zgură și se pregătește să evolueze la WTA 125 Trophee Clarins.
Nu doar suspendarea, ci și problemele medicale au ținut-o departe de zgură. La jumătatea lunii martie, aceasta a intrat din nou în teren, doar că și-a dat seama că are anumite probleme medicale pe care trebuie să le rezolve. Drept urmare, chiar dacă a mai avut șanse să intre în teren, Halep nu a mai putut să facă acest lucru.
Românca a avut două wildcard-uri la două turnee, unul în Oeiras și celălalt la Madrid. Dar din motive medicale nu a participat la niciunul dintre ele. Dar acum, Simona Halep pare pregătiră să facă pasul cel mare, la Paris, pentru WTA 125 Trophee Clarins.
Ultima dată când Simona Halep a jucat a fost la Roland Garros în anul 2022. Acesta a fost turneul la care a reușit să câștige primul trofeu de Grand Slam al carierei, în 2018.